Mohammed Gulam Dewji
Mohammed Gulam Dewji (amezaliwa tarehe 8 Mei 1975) ni mwekezaji na mfanyabiashara nchini Tanzania aliyewahi kuwa pia mbunge katika Bunge la Tanzania miaka 2005-2015.
Ukiachana na uanasiasa, ni miongoni mwa watu matajiri zaidi Afrika, k.m. kwa Tanzania ni wa kwanza katika utajiri.
Ana utajiri wa dola za Marekani bilioni 1.3 unaomfanya ashike nafasi ya 1,500 duniani na ya 31 barani Afrika, mwaka 2015.
Mwaka 2017 jarida maarufu duniani la Forbes lilimtaja kuwa tajiri wa 17 barani Afrika.
Tarehe 11 Oktoba 2018, saa 11:35 alfajiri, Dewji alitekwa na watu wenye silaha, nje ya Colosseum Hotel mjini Dar es Salaam, alipokwenda kufanya mazoezi.
Tarehe 15 Oktoba familia ilitangaza kuwa tayari kutoa shilingi bilioni moja kwa atakayetoa taarifa itakayosaidia kumpata hai mtoto wao.
Tarehe 20 Oktoba saa 8 usiku Dewji aliachwa huru katikati ya jiji la Dar es Salaam na watu wasiojulikana waliotumia gari lilelile lililotumika kumteka[1].
Jamii:Waliozaliwa 1975 Jamii:Watu walio hai Jamii:Wanasiasa wa Tanzania